Správa zo zahraničnej pracovnej cesty 

1. Účastník ZPC:
PhDr. Elena Nikolajová Kupferschmidtová, hlavný štátny radca Sekcie vedy a techniky MŠVVaŠ SR
Kontaktné údaje: Stromová 1
                            813 30 Bratislava
Tel. 59102652
e-mail: elena.nikolajova-kupferschmidtova@minedu.sk

2. Zahraničná pracovná cesta:
Štát: Belgicko
Mesto: Brusel
Vykonaná v dňoch: 11. – 12. 5. 2011
Názov prijímajúcej organizácie: Stále zastúpenie SR pri EÚ v Bruseli
Adresa: Avenue de Cortenbergh 79
             1000 Brusel

Účel cesty: 
Rokovanie Spoločnej pracovnej skupiny pre Výskum a Atómové otázky 
Spôsob jej financovania (cestovné, pobytové náklady, iné výdavky):
Cestovné náklady: hradené z Finančnej obálky MF SR
Pobytové náklady: hradené MŠVVaŠ SR

3. Rámcový program pobytu:
11.5.2011
Prílet na letisko do Bruselu 
Ubytovanie 
12.5.2011
10.00              - Rokovanie Spoločnej pracovnej skupiny pre Výskum a Atómové otázky
15.00              - Ukončenie rokovania pracovnej skupiny
14.00              - Odchod na letisko
16.00              - Odlet 

4. Stručný priebeh rokovaní:

Zasadnutie 12. MÁJ 2011
Hlavné body rokovania:

1.	Rôzne

Maďarské predsedníctvo (ďalej len „PRES“) hneď v úvode poskytlo stručné informácie o nadchádzajúcej Rade ministrov pre konkurencieschopnosť, ktorá sa uskutoční 30.-31. mája 2011. Podľa najnovších informácií bude v rámci pracovného obeda nastolená otázka efektívneho využívania štrukturálnych fondov v oblasti výskumu a vývoja. Svoje názory počas obednej diskusie bude prezentovať komisárky Máire Geoghegan-Quinn a komisár Hahn. Zároveň budú mať ministri možnosť diskutovať o želaných výstupoch bilaterálnych dohôd medzi jednotlivými krajinami, zároveň sa však očakáva diskusia aj k otázkam týkajúcim sa agendy EURATOM, ERA a EUROSTARS, t.j. obsahové zameranie Návrhov záverov Rady k jednotlivým oblastiam.
Švédsko v úvode informovala členské krajiny o seminári k strategickému dokumentu Európa 2020, ktorý sa uskutoční 26. mája 2011 v Bruseli, Belgicko.

2.	EURATOM – Návrh záverov Rady k rámcovému programu Európskeho spoločenstva pre atómovú energiu, jadrový výskum a tréningové aktivity na roky 2012-2013 „EURATOM“(Dokument č. 9890/11)

V rámci diskusie ohľadom problematiky EURATOM, HU PRES informovalo, že si je vedomé, že členské štáty v súčasnosti nie sú pripravené prijať a implementovať prediskutovávaný dokument. V nadväznosti na túto skutočnosť, HU PRES vyzvalo členské štáty, aby deklarovali vôľu dosiahnuť v budúcnosti konsenzus v súvislosti s týmto dokumentom a zároveň prejaviť vôľu robiť kompromisy a ústupky v rámci možností každej jednej krajiny. Zároveň HU PRES poukázalo na možnosť zvolania ďalších stretnutí, ktoré by prispeli k finalizácii dokumentu. Jedným z takýchto stretnutí navyše bude zasadnutie skupiny, ktoré sa uskutoční 31. mája 2011.
Členské štáty zároveň ocenili snahu HU PRES o finalizáciu dokumentu. Zúčastnené členské štáty sa však zhodli na predĺžení programu. V samotnom dokumente je však nevyhnutné urobiť niekoľko zásadných zmien, preto väčšina členských štátov vzniesla na dokument v súčasnej podobe zásadnú pripomienku, ktorú je potrebné prezentovať aj na zasadnutí COREPER, ktoré sa uskutoční 24.-25. mája 2011. Problematickou časťou je najmä Článok 2, paragraf 3 písmena b. Slovensko (ďalej len „SK“) vznieslo na tento článok zásadnú pripomienku.

3.	EUROSTARS – Návrh záverov Rady k strednodobému hodnoteniu spoločného programu EUROSTARS (Dokument č. 9864/11)

Ako problematický sa javí najmä paragraf 4, kde je potrebné vyšpecifikovať požiadavku predchádzajúcich skúseností zúčastnených strán v oblasti medzinárodnej spolupráce vo výskume a vývoji. Zároveň je potrebné explicitne uviesť subjekt zodpovedný za spracovanie analýzy. Napriek týmto dvom zásadným výhradám je kompromisný text zo strany HU PRES prijateľný aj pre COM. 
V rámci pripomienok ku paragrafu 5 SK uviedlo, že by bolo vhodné uviesť konkrétne výdavky zo strany COM, ktoré budú v rámci EUROSTARS uvoľnené. Súčasný objem finančných prostriedkov alokovaný zo strany COM je vo výške 100 mil. EUR. Subjektom zodpovedným za implementáciu EUROSTARS je v súčasnosti Sekretariát EUREKA.
V paragrafe 6 SK vznieslo požiadavku na vypustenie možnosti využitia finančného nástroja na zdieľanie rizika, ktorý by v tomto štádiu nemal byť explicitne uvedený v texte dokumentu. Zároveň SK upozornila na skutočnosť, že v súčasnej podobe by dokument nemal obsahovať zoznam možností, ktoré by mohli byť v budúcnosti využívané na tieto účely. Cieľom dokumentu nie je vymenúvať možné nástroje, ale uvádzať subjekty zodpovedné za jednotlivé kroky a alokovať konkrétne finančné objemy v rámci EUROSTARS. Tento názor bol podporený zo strany ostatných členských štátov a to najmä NL, UK, AT, IR, FIN, IT a GER. 

4.	Návrh záverov Rady ohľadom ERA (Európsky výskumný priestor) (Dok. č. 9865/11)

Zásadnou pripomienkou zo strany Španielska bolo zahrnutie európske strategické fórum pre výskumné infraštruktúry (ďalej len „ESFRI“) do textu dokumentu, keďže dôraz by mal byť kladený aj na výskumno-vývojovú infraštruktúru. Tento návrh bude citlivo zvážený v novšej verzii textu samotného dokumentu, napriek skutočnosti, že ESFRI nepatrí do skupiny tzv. „ERA related groups“. V texte dokumentu je zároveň potrebné jasne definovať termíny, t.j. napr. čo rozumieme pod pojmom „implementation and innovation union“. Problematickým sa zároveň javí aj názov dokumentu, ktorý by mal byť na základe pripomienkovania zo strany členských štátov zmeniť.
HU PRES zdôraznilo, že tento dokument má slúžiť ako rámcový dokument, preto nie je na mieste zachádzať do detailov (pokiaľ ide o problematiku ESFRI). Z tohto dôvodu bola vznesená zo strany niektorých členských štátov (ES, DE) výhrada na preskúmanie. Text dokumentu bude pripomienkovaný na zasadnutí nasledujúcej Spoločnej pracovnej skupiny pre Výskum a atómové otázky v Rade EÚ. 

5.	Prehľad prinesenej dokumentácie a miesto jej uloženia
Dokumentácia je uložená na Sekcii vedy a techniky MŠVVaŠ SR.

6.	   Osobitne vyhodnotený očakávaný prínos ZPC
Odporúčania vyplývajúce z rokovania Spoločnej pracovnej skupiny pre Výskum a atómové otázky budú využité pri príprave stanoviska Slovenskej republiky k predmetným dokumentom a zároveň aj k pripomienkovaniu ich nasledujúcich verzií. Kompromisné znenia dokumentov a pripomienky zo strany jednotlivých členských štátov ako aj pripomienky Slovenskej republiky budú následne prezentované na zasadnutí COREPER1 a následne budú súčasťou podkladov na zasadnutie Rady pre konkurencieschopnosť, časť Výskum s účasťou ministrov zodpovedných za oblasť výskumu a vývoja, ktoré sa uskutoční v máji 2011 (30.-31.5.2011).

7.	    Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR: www.minedu.sk.

Súhlasím so zverejnením správy na internete.

Správu vypracovala: PhDr. Elena Nikolajová Kupferschmidtová 
Dátum: 31.5.2011
Správu schválil: RNDr. Marta Cimbáková, poverená riadením Sekcie vedy a techniky MŠVVaŠ SR